Paolino Nani twieled il-Belt Valletta nhar it-23 ta' Diċembru 1906 minn Anton u Carmela Mifsud. Meta kellu ħames snin beda l-istudji tiegħu fil-pjanu u t-teorija tal-mużika taħt missieru, Carlo Fiamingo u l-kant taħt Gaetano Roveri. Ta' 13-il sena missieru kien diġà beda jħallih imexxi l-orkestra. Kif għalaq 21 sena telaq lejn Ruma fejn kompla jistudja l-kompożizzjoni u l-fuga taħt Vincenzo di Donato u l-orkestrazzjoni taħt Ermanno Wolf Ferrari. Wara tmien snin reġa' lura Malta fejn waqqaf skola tal-mużika u pprova jerġa' jagħti ħajja lill-wirt mużikali tal-familja tiegħu li bih kien kburi ħafna. Fl-1930 inħatar surmast tal-kant fit- Teatru Rjal. Fl-1932 ġie nominat Surmast Onorarju tal-Filarmonika La Valette. Waqqaf orkestra sinfonika u fl-1939 inħatar għalliem tal-mużika mill-British Council. Iżżewweġ lil Lucv Degiorgio. Hawn tajjeb ngħiduli fl-1903 il-mużika sagra-operistika fil-knejjes Maltin ħadet daqqa ta' ħarta bil-ħruġ tal- Motu Propio mill-Papa Piju X Tra Le Sollecitudini. Dan il-motu kkundanna bil-qawwa kollha l-mużika sagra fuq stil teatrali u nkoraġġixxa l-mużika polifonika ta' żmien Palestrina. Lanqas ma seta' jibqa' jsir il-qsim ta' testi liturġiċi f'movimenti twal, bħallikieku qiegħed tassisti għal xi att f'opra. Il-biċċiet għas-solisti kellhom ikunu iżgħar waqt li t-tfal kellhom jintużaw minflok in- nisa għall-parti tas-sopran. Seta' jintuża l-orgni biss u l-ebda strument ieħor ma seta' jkun inkluż mingħajr il-permess tal-isqof. Il-preludji u l-intermezzi fil- mużika sagra kellhom jispiċċaw darba għal dejjem. M'għandniex xi ngħidu, dan kollu qajjem oppożizzjoni kbira min-naħa tal-Cappelli Bugeja u Nani, iż-żewġ Cappelli tradizzjonali. Fid-dawl ta' dawn iċ-ċirkustanzi, tagħmel ħafna sens l-aħħar sentenza f'gazzetta li kienet qed tħabbar il-mewt ta' Dottor Paolo Nani nhar it-22 ta' Marzu 1904: 'Is-Surmast Nani rrealizza li l-mużika f'Malta mietet u għalhekk xtaq imut hu wkoll. ' Għaliex qiegħed ngħid dan kollu2 Proprju għaliex f'dawn iċ-ċirkustanzi kellu jsib ruħu Paolino Nani. Kif għedt aktar qabel, meta ġie lura minn Ruma, huwa pprova jqajjem il-mużika ta' nannuh Dottor Paolo u il-25 Ġilizzjon 7 Forsi dawn l-isforzi ġew mgħejjuna bil- mewt bikrija tas-Surmast Giuseppe Caruana fl-1931 li kiteb ħafna mużika sagra skont il-gwidi tal-Motu Propio. Iżda għalkemm il-Cappella Nani reġgħet ġibdet lejha ammont sostanzjali ta' knejjes parrokkjali li kienu telquha minħabba l-esiġenzi tal-Motu Propio, xorta ma rnexxilhiex tikseb lura dik il-glorja u dominanza li kellha fis-seklu XIX. B'Paolino Nani, id-dinastija ta' dawn il-kompożituri kellha tiġi fi tmiemha. Paolino għamel ħafna suċċessi f'dik li hi direzzjoni. Infatti bejn l-1936 u l-1952 organizza diversi kunċerti bl-iskop li l-pubbliku Malti jiskopri kompożituri barranin u lokali, minsija jew oħrajn li isimhom kien jidher f'xi indiċi iżda l-mużika tagħhom baqgħet dejjem fuq l-ixkaffa fosthom Vaughan Williams, Elgar, Britten, Bax, Bridge, Walton u Deljus. Fl-1940, fuq talba tal-British Council, idderieġa l-opra Ingliża The Gondoliers ta' Gilbert X Sullivan u li ttellgħet b'suċċess kbir għal ħames darbiet. Paolino dderieġa diversi orkestri fl-Italja (fl-Accademia Reale, fis-Sala Pia ta' Castel Sant'Angelo u fit-Teatru Quirino) u l-Ingilterra (fil-British Broadcasting Corporation, meta fl-1950, idderieġa programm minn Glasgow esegwit mill-BBC Svmphonv Orchestra. Nhar il-11 ta' Jannar 1951 hu qala' tifħir mingħand il-Prinċipessa Eliżabetta (illum Reġina) wara li ta kunċert klassiku mill-isbaħ fit-Teatru Manoel u li fih kienet ħadet sehem is-Sinjorina Marv Vella bħala solista fit-Tchaikovskv Piano Concerto. Fost ix-xogħlijiet tiegħu nsibu: Tristezza li rebħet il- konkors imniedi bħala tifkira ta' Ofelia Alba, Ecce Sacerdos Magnus, il-Malta War Svmphonv, Requiem (iddedikata lill-Maltin li mietu fil-gwerra), Preludio e Fuga, Inno a San Paolo Naufrago, Magnificat (il- okkażjoni taċ-Ċinkwantinarju mit-twaqqif tal-Bażilika tal-Madonna tal-Karmnu, il-Belt Valletta), Messa Solenne in Do Minore u r-Romanzi Bacio Morto, Parlano gli Alberi u Addio alla Luna. Huwa kien tal-fehma li f'Malta kienet maħtieġa akkademja tal-mużika li tkun mezz ewlieni ta' kunċerti, tirrekordja l-mużika u tħares ix-xogħlijiet tal-awtur permezz tal-copvright. Is-Surmast Paolino Nani kien l-ewwel direttur Malti li introduċa l-hekk imsejħa 'direzzjoni tal-frażi' u għaldaqstant idejh ma kienx iżommhom sinkronizzati mar-ritmu biss. Paolino Nani miet nhar is-6 ta' Settembru 1986 fl- għomor ta' 80 sena. Qabel mewtu huwa irregala l-kompożizzjonijiet kollha tas-Surmastrijiet Nani lill- Mużew tal-Kattidral tal-Imdina. Jekk hemm kompożizzjoni tant magħrufa u popolari tas-Surmast Paolino Nani hija bla dubju it-Tantum Ergo In Fa li ta' kull sena wkoll intom il-Mostin ikollkom ix-xorti tisimgħu fil-knisja Rotunda tagħkom fil-jiem tal-festa titulari. Dan huwa Tantum Ergo forma ta' dwett għal tenur, baritonu u orkestra żgħira li kiteb waqt li kien Napli fis-sena 1929. Huwa l-aktar xogħol popolari tiegħu li kantawh l-aqwa tenuri u baritoni Maltin, xogħol sabiħ u melodjuż li fih element ta' oriġinalità li tolqot u teknika vokali brillanti. Bħala baritonu mhux biss kelli x-xorti nkantah ħafna drabi fil- knejjes Maltin imma wisq iżjed minn hekk kelli x-xorti li f'Diċembru 2003, fuq l-inizjattiva tal-Bank APS (Malta), nirrekordjah fuq diska kompatta flimkien ma' xogħlijiet oħra ta' kompożituri Maltin tal-ewwel nofs tas-seklu għoxrin. Ħadt sehem ma' orkestra mmexxija mis-Surmast Dun Ġwann Galea (The Jubal Orchestra) u mat-tenur kollega tiegħi Joseph Aquilina. Ix-xogħol tal-irrekordjar kien afdat f'idejn il-kumpanija Gega New tal-Bulgarija. Ix-xewqa tiegħi hija li fil-festi tagħna jibqgħu jinstemgħu xogħlijiet mużikali bħal dawn — ġawhar prezzjużi fl- istorja tal-mużika sagra Maltija' Facebook www.facebook.cċom/rodnevsfishshop Seafċod X' ġia Ċfistu Santa Marija, Mosta, 2075 175 il-25 Ġdizzjoni